**ZAPISNIK SEJE UPRAVNEGA ODBORA šolskega sklada RAKEC**

Datum: 10. januar 2013

**Dnevni red:**

1. Pregled poslovanja šolskega sklada Rakec za leto 2012
2. Obravnava 7 vlog za pridobitev sredstev iz šolskega sklada za zimsko šolo v naravi

**Prisotne:**

Vse članice, ravnateljica mag. Anita Ivančič.

**K točki 1)** Ravnateljica je podala finančno poročilo sklada za leto 2012 in predvidene aktivnosti v letu 2013.

**K točki 2)** Prejeli smo 7 vlog ( za 8 otrok ) za sofinanciranje zimske šole v naravi.

Sklenili smo, da se vse starše obvesti in pozove, da oddajo najprej vloge na CSD v Cerknici, saj obstajajo določena občinska sredstva za kritje takšnih dejavnosti v občini. Dogovorili smo se, da v kolikor bodo vloge uspešno rešene na CSD, potem iz sklada ne bomo sofinancirali dejavnosti, v nasprotnem primeru pa bomo krili 1/3 stroškov v kolikor ima družina do 30% prihodka na družinskega člana (gre za % iz odločbe za otroški dodatek), v primeru, da ima družina več kot 30% prihodka na družinskega člana pa krijemo 42 EUR sofinanciranja zimske šole v naravi.

Nadaljevanje zapisnika po prejemu obvestila CSD Cerknica:

Za občinsko pomoč so zaprosili in jo uspešno prejeli naslednji otroci:

1. Dejan Hribljan v višini 172 EUR
2. Milan Pavlović v višini 172 EUR
3. Ismet Golić v višini 86 EUR
4. Klavdij Puntar v višini172 EUR
5. Ambrož Puntar v višini 172 EUR

Za občinsko pomoč so zaprosili, vendar so dobili zavrnjeno vlogo:

1. Jaka Pegan ( 37,15%)
2. Mario Cvijić (36,58%)
3. Nejc Verbić (58,98%)

**Sklep 1:**

*Jaki Peganu, Mariu Cvijiću in Nejcu Verbiču se odobri sofinanciranje zimske šole v naravi v višini 42 EUR, katero se obračuna pri dolgu, ki ga imajo iz naslova zimske šole v naravi.*

Zapisala: Lana Oton, predsednica šolskega sklada Rakec